open-index/open-wikipedia-markdown huggingface dataset:
สนิท จันทรวงศ์

**สนิท จันทรวงศ์** (เกิด 25 กรกฎาคม พ.ศ. 2485) เป็นนักการเมืองชาวไทย อดีตสมาชิกสภาผู้แทนราษฎรจังหวัดอุบลราชธานี 3 สมัย และเป็นสมาชิกสภาผู้แทนราษฎรชุดที่ดำรงตำแหน่งในขณะที่แยกจังหวัดอำนาจเจริญ อดีตสมาชิกวุฒิสภาจังหวัดอุบลราชธานี

## ประวัติ
สนิท เกิดเมื่อวันที่ 25 กรกฎาคม พ.ศ. 2485 สำเร็จการศึกษาระดับปริญญาตรี คณะครุศาสตร์ สาขาอุตสาหกรรมศิลป์ จากวิทยาลัยครูอุบลราชธานี

## การทำงาน
สนิท เข้าสู่งานการเมืองโดยลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจสังคม และได้รับเลือกตั้งยกทีม (สนิท จันทรวงศ์ ธีระชัย ศิริขันธ์ และธนา เมตตาริกานนท์) และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในสังกัดพรรคกิจสังคม เช่นเดิม

สนิท อยู่ในกลุ่มพระพาย ซึ่งย้ายไปร่วมงานกับพรรคความหวังใหม่ ได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 ในนามพรรคความหวังใหม่ ได้รับเลือกตั้งเป็น สส. เขตเลือกตั้งที่ 3 อำเภอม่วงสามสิบ, อำเภอเขื่องใน, อำเภออำนาจเจริญ, อำเภอพนา, อำเภอหัวตะพาน และ กิ่งอำเภอลืออำนาจ ต่อมาในวันที่ 1 ธันวาคม พ.ศ. 2536 ได้มีการจัดตั้งจังหวัดอำนาจเจริญขึ้น ส่งผลให้สุทัศน์ เงินหมื่น วิฑูรย์ นามบุตร และสนิท จันทรวงศ์ จึงเป็น สส.ชุดแรกของจังหวัดอำนาจเจริญ

ในปี 2544 ได้รับเลือกตั้งเป็นสมาชิกวุฒิสภาจังหวัดอุบลราชธานี ซึ่งเป็นการเลือกตั้งใหม่ตามมติ กกต.

สนิทเคยดำรงตำแหน่งทางการเมือง อาทิ เลขานุการรัฐมนตรีว่าการกระทรวงแรงงานและสวัสดิการสังคม ผู้ช่วยเลขานุการรัฐมนตรีว่าการกระทรวงพาณิชย์ ผู้ช่วยเลขานุการรัฐมนตรีว่าการกระทรวงแรงงานและสวัสดิการสังคม ที่ปรึกษารองประธานสภาผู้แทนราษฎร คนที่ 1 และที่ปรึกษารัฐมนตรีช่วยว่าการกระทรวงแรงงานและสวัสดิการสังคม

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดอำนาจเจริญ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอำนาจเจริญ
หมวดหมู่:สมาชิกวุฒิสภาจังหวัดอุบลราชธานี
หมวดหมู่:นักการเมืองพรรคกิจสังคม
หมวดหมู่:นักการเมืองพรรคความหวังใหม่
หมวดหมู่:พรรคชาติไทย
หมวดหมู่:บุคคลจากมหาวิทยาลัยราชภัฏอุบลราชธานี
กีฬาระบำใต้น้ำในโอลิมปิกฤดูร้อน 2020 – หญิงคู่

**การแข่งขันกีฬาระบำใต้น้ำในโอลิมปิกฤดูร้อน 2020 – หญิงคู่** เป็น 1 ใน 2 รายการแข่งขันระบำใต้น้ำที่โตเกียว ประเทศญี่ปุ่น จะจัดขึ้น ณ ศูนย์กีฬาทางน้ำโตเกียว ใน พ.ศ. 2564 จะเป็นครั้งที่ 9 ที่จัดแข่งขันรายการหญิงคู่ในโอลิมปิก

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน
### การคัดเลือก

### ชิงชนะเลิศ
รอบชิงชนะเลิศจะแข่งขันโดยประเภทคู่ 12 อันดับแรกในรอบคัดเลือก คะแนนประจำทางเทคนิคจะนำมาใช้ตั้งแต่รอบคัดเลือกไปจนถึงรอบชิงชนะเลิศ แต่คะแนนฟรีจะให้คะแนนอีกครั้ง

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬาระบำใต้น้ำในโอลิมปิกฤดูร้อน
วัดวังน้ำเขียว (จังหวัดนครปฐม)

**วัดวังน้ำเขียว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังน้ำเขียว อำเภอกำแพงแสน จังหวัดนครปฐม

วัดวังน้ำเขียวตั้งวัด เมื่อ พ.ศ. 2464 ตามตำนานที่เล่าสืบต่อกันมา ก่อนนั้นหมู่บ้านวังน้ำเขียว เรียกว่า หมู่บ้านคลองแล้ง ตั้งอยู่ตำบลทุ่งกระพังโหม อำเภอสามแก้ว ต่อมาย้ายมาอยู่ที่บ้านยาง แล้วเปลี่ยนชื่อมาเป็นอำเภอกำแพงแสน ประชาชนประกอบด้วยคนหลายเชื้อชาติ ได้แก่ ไทย จีน ลาวครั่ง ไทยโซ่ง ประกอบอาชีพทำไร่ ทำนา เลี้ยงสัตว์ หมู่บ้านวังน้ำเขียวไม่มีวัด เมื่อมีงานบุญชาวบ้านต้องเดินทางไปทำบุญที่วัดลำเหย หรือวัดอื่น ๆ ซึ่งอยู่ไกลมาก ต่อมานายจอน สีสังข์ ซึ่งเป็นชาวบ้านหมู่บ้านวังน้ำเขียวได้บริจาคที่ดินสร้างวัดจำนวน 21 ไร่ เพื่อสร้างวัด ใช้ชื่อวัดว่า **วัดคลองแล้ง**  เมื่อ พ.ศ. 2464 มีพระอาจารย์คุ่ย เป็นเจ้าอาวาส ต่อมาเปลี่ยนชื่อวัดมาเป็น "วัดวังน้ำเขียว" เพราะมีคลองสายหนึ่งซึ่งแยกมาจากแม่น้ำแม่กลอง ชื่อ *คลองท่าสารบางปลา* ไหลผ่านหน้าวัด คลองนี้เมื่อถึงฤดูแล้ง น้ำจะแห้งขาดเป็นตอน ๆ เฉพาะที่บ้านคลองแล้ง น้ำในคลองจะมีสีเขียวลึกมาก ชาวบ้านจึงเรียกว่า วังน้ำเขียว และตั้งชื่อวัดให้สอดคล้องกับพื้นที่ วัดได้รับพระราชทานวิสุงคามสีมา เมื่อ พ.ศ. 2485 เขตวิสุงคามสีมากว้าง 40 เมตร ยาว 80 เมตร 

## รายนามเจ้าอาวาส
* พระคุ่ย พ.ศ. 2452–2453
* พระหยี่ พ.ศ. 2453–2454
* พระพรหม พ.ศ. 2454–2469 
* พระทม พ.ศ. 2469–2474 
* พระอธิการคำปุ่น ปุณฺณศิริ พ.ศ. 2474–2482 
* พระเล้ง พ.ศ. 2482–2484 
* พระอธิการชัย ขตฺติปญฺโญ พ.ศ. 2484–2493 
* พระเหลียง พ.ศ. 2493–2496 
* พระไซ พ.ศ. 2496–2499 
* พระพันธ์ พ.ศ. 2499–2502 
* พระเด็ด พ.ศ. 2502–2503 
* พระอธิการจอน พ.ศ. 2503–2506 
* พระครูวิมลสิทธิการ (บุญรอด สิทธิการโร) พ.ศ. 2506–2549 
* พระครูโกศลธรรมรัตน์ (ประพันธ์ จิตฺตกโร) พ.ศ. 2549–

## อ้างอิง

วังน้ำเขียว
วัดหนองจิก (จังหวัดนครปฐม)

**วัดหนองจิก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม มีเนื้อที่ตั้งวัด 55 ไร่ 2 งาน 37 ตารางวา 

เมื่อราว พ.ศ. 2460 ได้มีพระภิกษุชื่อ หลวงพ่อหงษ์ มาปักกลดและจำพรรษาบริเวณนี้ โดยนายแสง นิลธรรมเสน และ นายหงษ์ ยี่ชวน บริจาคที่ดินสร้างวัดประมาณ 40 ไร่ ได้รับอนุญาตสร้างวัดเมื่อ 10 พฤษภาคม พ.ศ. 2471 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539 โดยได้ปลูกกุฏิทรงไทย 2 หลัง  10 ห้อง พร้อมหอฉัน หอสวดมนต์ และศาลามุงแฝก 1 หลัง เป็นวัดแรกของตำบล ตั้งชื่อว่า "วัดหนองจิก" ด้วยเหตุผลที่ว่าวัดนี้มีหนองน้ำขนาดใหญ่ มีต้นจิกขึ้นปกคลุมรอบบริเวณหนองน้ำเป็นจำนวนมาก ชื่อนี้จึงมีความเหมาะสมกับหมู่บ้านและวัด

## รายนามเจ้าอาวาส
* หลวงพ่อหงษ์
* พระอาจารย์หลวง
* พระอาจารย์นวม
* พระอาจารย์ชื่น
* พระอธิการจรัส เขมจาโร
* พระอาจารย์เชื่อม
* พระอาจารย์จำเนียร จตฺตมโร
* พระอธิการท้อ
* พระอธิการอุ่น
* พระสมยศ
* พระครูสุวิมลจิตตาภรณ์
* พระอธิการบุญล้อม ตันติปาโล

## อ้างอิง

หนองจิก
สภาวอลลูน

**สภาวอลลูน** (; ) หรือ **สภาวอลโลเนีย** (; ) เป็นสภานิติบัญญัติแห่งแคว้นวอลลูน (หรือวอลโลเนีย) อันเป็นหนึ่งในเขตการปกครองของเบลเยียม (อีกสองแคว้นได้แก่แคว้นเฟลมิชและแคว้นนครหลวงบรัสเซลส์) ที่ทำการสภาซึ่งเป็นสถานพยาบาลเก่าแซ็ง-ฌีลตั้งอยู่บริเวณที่แม่น้ำเมิซและแม่น้ำซ็องบร์มาบรรจบกันในเมืองนามูร์ซึ่งเป็นเมืองหลวงของแคว้น แม่น้ำสายหลักทั้งสองเป็นแม่น้ำสายหลักของเขตอุตสาหกรรมเก่า *ซียงแอ็งดุสทรีแยล* ซึ่งพื้นที่ที่มีผู้อยู่อาศัยมากที่สุดในวอลโลเนีย ฝั่งตรงข้ามแม่น้ำเมิซเป็นที่ตั้งของ *[[เอลีแซ็ต]]* ที่ทำการรัฐบาลวอลลูน

## องค์ประกอบ
สมาชิกทั้งหมดของสภาวอลลูนโดยตำแหน่งถือเป็นสมาชิกสภาประชาคมฝรั่งเศส ยกเว้นสมาชิกผู้พูดภาษาเยอรมัน (ในปัจจุบันมี 2 คน) ซึ่งเป็นผู้แทนประชากรผู้พูดภาษาเยอรมันในแคว้นวอลลูนและเป็นสมาชิกที่ปรึกษาในสภาประชาคมผู้พูดภาษาเยอรมัน
สภาวอลลูนมีบทบาทหน้าที่ดังนี้
* อภิปรายและผ่านร่างกฎหมายต่าง ๆ (; ) ซึ่งมีศักดิ์เทียบเท่ากับพระราชบัญญัติ เพื่อใช้ในแคว้นวอลลูน โดยจะต้องการผ่านรับรองและประกาศใช้โดยรัฐบาลวอลลูน
* กำกับดูแลรัฐบาลวอลลูนผ่านการลงคะแนนเสียง
* ให้สัตยาบันในสนธิสัญญาระหว่างประเทศต่าง ๆ ที่อยู่ในขอบเขตความรับผิดชอบ

## ดูเพิ่ม
* แคว้นวอลลูน
* รัฐบาลวอลลูน
* สภาแคว้นนครหลวงบรัสเซลส์
* สภาเฟลมิช

## อ้างอิง

หมวดหมู่:สภานิติบัญญัติระบบสภาเดียว
วัดศาลาตึก

**วัดศาลาตึก**  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม  มีเนื้อที่วัด 42 ไร่ 89 ตารางวา วัดตั้งอยู่ในเขตรอยต่อ 3 จังหวัด คือ นครปฐม ราชบุรี และกาญจนบุรี

คำว่า *ศาลาตึก* เป็นซากโบราณสถาน สันนิษฐานว่าเรียกตามประวัติทางโบราณคดีโดยมีหลักฐานที่เหลือร่องรอยไว้เป็นซากอิฐโบราณสร้างเป็นรูปตึกแถว ตามคำบอกเล่าของชาวบ้านเล่าว่า สร้างในสมัยสมเด็จพระพุทธพันปี สำหรับให้คนเดินทางมาพักแรมหลบภัยอันตรายจากสัตว์ร้ายต่าง ๆ ในยามค่ำคืน น่าจะเป็นเส้นทางสำหรับผู้คนที่ไปนมัสการพระแท่นดงรัง จังหวัดกาญจนบุรี ชั้นล่างเป็นที่พักช้างพักม้า ชั้นบนสำหรับเป็นที่พักคนเดินทาง ทางวัดได้อนุรักษ์ไว้นับเป็นโบราณสถานสำคัญในด้านประวัติศาสตร์ท้องถิ่น

สำหรับประวัติการสร้างวัด หลวงพ่อลำเจียก อดีตเจ้าอาวาส ได้ริเริ่มสร้างวัดบริเวณที่ดินของท่านเอง ตั้งแต่ปี พ.ศ. 2489 ประกาศตั้งเป็นวัดเมื่อวันที่ 15 สิงหาคม พ.ศ. 2489 เริ่มแรกท่านได้สร้างอุโบสถเป็นโครงสร้างไม้มุงสังกะสี และตั้งชื่อวัดว่า "วัดศาลาตึก" ด้วยเหตุที่ว่ามีซากอาคารเก่านั้นอยู่ ต่อมาได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว 80 เมตร หลวงพ่อลำเจียกได้สร้างอุโบสถหลังใหม่โครงสร้างคอนกรีตเสริมเหล็ก แบบทรงไทย หลังคาลด 3 ชั้น 2 มุข ยกพื้นขึ้นสูงเป็น 3 ชั้น ทุกชั้นมีกำแพงแก้ว ปิดทองคำเปลวตามลวดลายทั้งหลังและบานประตูหน้าต่าง แกะสลักเป็นทศชาติชาดก สร้างแล้วเสร็จเมื่อ พ.ศ. 2500 และภายในมีภาพจิตรกรรมฝาผนัง ภาพพระพุทธเจ้าและภาพประเพณีไทย วัฒนธรรมไทย 4 ภาค ส่วนพระประธานประจำอุโบสถ เป็นพระพุทธรูปปางมารวิชัย มีซุ้มเรือนแก้วลงรักปิดทองคำแท้ พร้อมพระอัครสาวก

## อ้างอิง

ศาลาตึก
วัดโพธิ์งาม (จังหวัดนครปฐม)

**วัดโพธิ์งาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม

วัดโพธิ์งาม เดิมเป็น **สำนักสงฆ์หนองไม้หน้า** สร้างเมื่อวันที่ 14 กุมภาพันธ์ พ.ศ. 2502 โดยมีผู้ใหญ่สำอางค์ ปลีทอง ถวายที่ดินจำนวน 35 ไร่ 3 งาน ต่อมานายบัว ยี่สุ่นเกตุและนายใช้ ได้ร่วมบริจาคที่ดินจำนวน 3 ไร่ รวมเนื้อที่วัด 41 ไร่ 3 งาน ต่อมาได้รับอนุญาตสร้างวัดจากกระทรวงศึกษาธิการเมื่อ พ.ศ. 2512 ได้รับพระราชทานวิสุงคามสีมาเมื่อ พ.ศ. 2515 เริ่มแรกได้ปลูกกุฏิมุงด้วยหญ้าคาตามที่หาได้ โดยในปี พ.ศ. 2502 ผู้ใหญ่สำอางค์ ปลีทองได้นิมนต์พระอาจารย์พลอยจากวัดอื่นมาจำพรรษา เมื่อออกพรรษาท่านกลับไปที่อื่นตามอัธยาศัย จากนั้น พ.ศ. 2505 ชาวบ้านได้ร่วมกันสร้างโรงเรียน เปิดเมื่อวันที่ 5 เมษายน พ.ศ. 2505 จนเมื่อ พ.ศ. 2506 พระอาจารย์เกื้อกูล ขุทฺทโก จากวัดท่าเสาได้มาเป็นเจ้าอาวาส ท่านได้ดำเนินการก่อสร้างถาวรวัตถุและพัฒนาวัดจนมีความเจริญ วัดได้ทำพิธีผูกพัทธสีมาและปิดทองฝังลูกนิมิตอุโบสถเมื่อ พ.ศ. 2541 วัดโพธิ์งามได้รับเลือกเป็นวัดพัฒนาดีเด่นจากสำนักงานพระพุทธศาสนาเมื่อ พ.ศ. 2558

ภายในวัดมีศูนย์อนุรักษ์ของใช้พื้นบ้าน จัดแสดงเครื่องจักสาน เครื่องมือจับสัตว์น้ำ อาทิ กระพร้อม กะเหล็บ ตะข้อง ลอบยืน เป็นต้น และเป็นที่เก็บและจัดแสดงวัตถุและข้าวของที่มีขนาดใหญ่ อาทิ เครื่องสีฝัด รถสามล้อถีบ ล้อเกวียน เครื่องจักสาน ตะเกียงเจ้าพายุ เป็นต้น

## อ้างอิง

โพธิ์งาม
สถานีเคหะ (แก้ความกำกวม)

**สถานีเคหะ** อาจหมายถึง
*สถานีเคหะฯ ของรถไฟฟ้าบีทีเอส สายสุขุมวิท บนถนนสุขุมวิท อำเภอเมืองสมุทรปราการ จังหวัดสมุทรปราการ
*สถานีการเคหะ ของรถไฟฟ้าชานเมือง สายสีแดงเข้ม บนถนนกำแพงเพชร 6 เขตดอนเมือง กรุงเทพมหานคร
*สถานีเคหะรามคำแหง ของรถไฟฟ้ามหานคร สายสีส้ม
*สถานีเคหะคลองจั่น ของรถไฟฟ้ามหานคร สายสีน้ำตาล
*ที่หยุดรถไฟการเคหะ ของทางรถไฟสายแม่กลอง

หมวดหมู่:หน้าแก้ความกำกวมชื่อการขนส่ง
รัฐบาลวอลลูน

**รัฐบาลวอลลูน** (; ) หรือ **รัฐบาลวอลโลเนีย** (; ) คือฝ่ายบริหารแห่งแคว้นวอลลูน (วอลโลเนีย) โดยเป็นหนึ่งในหกรัฐบาลในการปกครองของประเทศเบลเยียม และมีที่ทำการอยู่ที่เอลีแซ็ตในเมืองนามูร์

## บทบาทหน้าที่
รัฐบาลวอลลูนมีบทบาทหน้าที่ตามรัฐธรรมนูญในแคว้นวอลลูนดังนี้
* การผังเมือง
** การจัดการในเขตเมืองและชนบท
** การจัดการสถานที่สำคัญและอนุสรณ์สถานต่าง ๆ
** การจัดสรรที่ดิน
* การสิ่งแวดล้อม
** การป้องกันและอนุรักษ์สิ่งแวดล้อม
** การจัดการขยะมูลฝอย
** การจัดการและควบคุมกิจการที่เป็นอันตรายต่อสภาพแวดล้อม
* การอนุรักษ์สิ่งแวดล้อมทางธรรมชาติ
* ที่อยู่อาศัย
* การจัดการทรัพยากรน้ำ
** การประปา
** การบำบัดน้ำเสีย
** การจัดการน้ำทิ้ง
* ด้านเศรษฐกิจ
** การจัดการทรัพยากรทางเศรษฐกิจ
** การพาณิชย์และส่งออก
** การสนับสนุนการลงทุน
* ด้านพลังงาน 
** การจัดสรรพลังงาน
** พลังงานทางเลือก
* การปกครองท้องถิ่น
** กำกับดูแลและจัดสรรงบประมาณให้กับหน่วยการปกครองท้องถิ่นในสังกัด
* การจัดหาและการจ้างงาน
* การคมนาคม
** ถนน
** คู คลอง และทางเดินน้ำ
** ท่าเรือ
** สนามบินภูมิภาค
** การขนส่งมวลชนภายในภูมิภาค
* การส่งออกอาวุธยุทโธปกรณ์
** อาวุธยุทโธปกรณ์
** การจัดการเทคโนโลยีที่เกี่ยวข้องกับอาวุธยุทโธปกรณ์
** การจัดการทรัพยากรที่เกี่ยวข้องกับการผลิตอาวุธยุทโธปกรณ์

## ดูเพิ่ม
* แคว้นวอลลูน
* มุขมนตรีวอลโลเนีย
* สภาวอลลูน
* รัฐบาลแคว้นนครหลวงบรัสเซลส์
* รัฐบาลเฟลมิช

## บรรณานุกรม
* Pierre De Spiegeler et Michel Weyssow : Région wallonne : historique de la composition des Exécutifs, Namur, Ministère de la Région wallonne, Service des Archives, novembre 1997, 75 pages

## อ้างอิง

หมวดหมู่:รัฐบาลเบลเยียม
วัดโพธิ์งาม

**วัดพธิ์งาม** อาจหมายถึง
* **[[วัดโพธิ์งาม (อำเภอภูเวียง)|วัดโพธิ์งาม]]** อำเภอภูเวียง จังหวัดขอนแก่น
* **[[วัดโพธิ์งาม (อำเภอเมืองขอนแก่น)|วัดโพธิ์งาม]]** อำเภอเมืองขอนแก่น จังหวัดขอนแก่น
* **[[วัดโพธิ์งาม (อำเภอหนองเรือ)|วัดโพธิ์งาม]]** อำเภอหนองเรือ จังหวัดขอนแก่น
* **[[วัดโพธิ์งาม (อำเภอสรรคบุรี)|วัดโพธิ์งาม]]** อำเภอสรรคบุรี จังหวัดชัยนาท
* **[[วัดโพธิ์งาม (อำเภอสรรพยา)|วัดโพธิ์งาม]]** อำเภอสรรพยา จังหวัดชัยนาท
* **[[วัดโพธิ์งาม (จังหวัดตาก)|วัดโพธิ์งาม]]** จังหวัดตาก
* **[[วัดโพธิ์งาม (จังหวัดนครนายก)|วัดโพธิ์งาม]]** จังหวัดนครนายก
* **[[วัดโพธิ์งาม (จังหวัดนครปฐม)|วัดโพธิ์งาม]]** จังหวัดนครปฐม
* **[[วัดโพธิ์งาม (จังหวัดนครราชสีมา)|วัดโพธิ์งาม]]** จังหวัดนครราชสีมา
* **[[วัดโพธิ์งาม (จังหวัดนครสวรรค์)|วัดโพธิ์งาม]]** จังหวัดนครสวรรค์
* **[[วัดโพธิ์งาม (จังหวัดบุรีรัมย์)|วัดโพธิ์งาม]]** จังหวัดบุรีรัมย์
* **[[วัดโพธิ์งาม (จังหวัดปราจีนบุรี)|วัดโพธิ์งาม]]** จังหวัดปราจีนบุรี
* **[[วัดโพธิ์งาม (จังหวัดพิจิตร)|วัดโพธิ์งาม]]** จังหวัดพิจิตร
* **[[วัดโพธิ์งาม (จังหวัดพิษณุโลก)|วัดโพธิ์งาม]]** จังหวัดพิษณุโลก
* **[[วัดโพธิ์งาม (จังหวัดเพชรบุรี)|วัดโพธิ์งาม]]** จังหวัดเพชรบุรี
* **[[วัดโพธิ์งาม (อำเภอเมืองเพชรบูรณ์)|วัดโพธิ์งาม]]** อำเภอเมืองเพชรบูรณ์ จังหวัดเพชรบูรณ์
* **[[วัดโพธิ์งาม (อำเภอหล่มสัก)|วัดโพธิ์งาม]]** อำเภอหล่มสัก จังหวัดเพชรบูรณ์
* **[[วัดโพธิ์งาม (ตำบลหนองทัพไทย)|วัดโพธิ์งาม]]** ตำบลหนองทัพไทย อำเภอพนมไพร จังหวัดร้อยเอ็ด
* **[[วัดโพธิ์งาม (ตำบลโคกสว่าง)|วัดโพธิ์งาม]]** ตำบลโคกสว่าง อำเภอพนมไพร จังหวัดร้อยเอ็ด
* **[[วัดโพธิ์งาม (อำเภอชัยบาดาล)|วัดโพธิ์งาม]]** อำเภอชัยบาดาล จังหวัดลพบุรี
* **[[วัดโพธิ์งาม (อำเภอเมืองลพบุรี)|วัดโพธิ์งาม]]** อำเภอเมืองลพบุรี จังหวัดลพบุรี
* **[[วัดโพธิ์งาม (จังหวัดเลย)|วัดโพธิ์งาม]]** จังหวัดเลย
* **[[วัดโพธิ์งาม (จังหวัดศรีสะเกษ)|วัดโพธิ์งาม]]** จังหวัดศรีสะเกษ
* **[[วัดโพธิ์งาม (จังหวัดสมุทรสงคราม)|วัดโพธิ์งาม]]** จังหวัดสมุทรสงคราม
* **[[วัดโพธิ์งาม (จังหวัดสุโขทัย)|วัดโพธิ์งาม]]** จังหวัดสุโขทัย
* **[[วัดโพธิ์งาม (จังหวัดหนองคาย)|วัดโพธิ์งาม]]** จังหวัดหนองคาย
* **[[วัดโพธิ์งาม (จังหวัดบึงกาฬ)|วัดโพธิ์งาม]]** จังหวัดบึงกาฬ

## ดูเพิ่ม
* วัดโพธาราม
* วัดโพธิ์
* วัดโพธิ์ชัย
* วัดโพธิ์ทอง
* วัดโพธิ์เผือก
* วัดโพธิ์เย็น

โพธิ์งาม
รัฐบาลเฟลมิช

**รัฐบาลเฟลมิช** () เป็นฝ่ายบริหารของทั้งประชาคมเฟลมิชและแคว้นเฟลมิช (ฟลานเดอส์) ในประเทศเบลเยียม ประกอบด้วยคณะรัฐมนตรีซึ่งนำโดยมุขมนตรี () และมีสภาเฟลมิชคอยกำกับดูแล การบริหารราชการแบ่งออกเป็น 13 ส่วนนโยบาย แต่ละส่วนมีแผนกบริหารและสำนักงานหลายสำนักงาน

คณะรัฐมนตรีเฟลมิชประกอบด้วยรัฐมนตรีจำนวนไม่เกิน 11 ตำแหน่งซึ่งได้รับการแต่งตั้งจากสภาเฟลมิช โดยต้องมีรัฐมนตรีอย่างน้อยหนึ่งคนมาจากบรัสเซลส์ ที่มาของรัฐมนตรีนั้นมาจากขั้วการเมืองต่าง ๆ ที่รวมกันเป็นพรรคร่วมรัฐบาล ผู้นำรัฐบาลโดยตำแหน่งคือมุขมนตรีฟลานเดอส์ โดยกลไกถ่วงดุลการทำงานของฝ่ายบริหารนั้นคล้ายกับรัฐบาลกลาง กล่าวคือ สภาเฟลมิชมีหน้าที่กำกับดูแล โดยรัฐมนตรีต้องนำเสนอนโยบายต่อสภา และต้องได้รับความไว้วางใจจากสภา

## บทบาทหน้าที่
รัฐบาลเฟลมิชรับผิดชอบงานด้านปกครองโดยแบ่งส่วนนโยบายหรือหน่วยราชการในสังกัดเป็น 11 สังกัด ดังนี้
# การบริหารการปกครองสาธารณะและสำนักงานมุขมนตรี
# การต่างประเทศ
# การคลังและงบประมาณ
# การศึกษาและการฝึกอบรม
# เศรษฐกิจ วิทยาศาสตร์ และนวัตกรรม
# วัฒนธรรม เยาวชน กีฬา และสื่อ
# สวัสดิการ สาธารณสุข และครอบครัว
# การเกษตรและการประมง
# งานและเศรษฐกิจเพื่อสังคม
# การขนส่งและการโยธา
# สิ่งแวดล้อม

## งบประมาณ

งบประมาณใน ค.ศ. 2018 ประกอบด้วยรายจ่ายจำนวน 44.7 พันล้านยูโร และรายได้ 42.3 พันล้านยูโร 
โดยรายได้นั้นมีที่มาจาก:
* ร้อยละ 56 จากภาษีเงินได้และภาษีมูลค่าเพิ่มที่รัฐบาลกลางเก็บได้ และแบ่งให้กับประชาคมและแคว้นตามสัดส่วนการคำนวณ
* ร้อยละ 35 จากรายได้ภายในแคว้น
** ร้อยละ 18 จากภาษีเงินได้ภายในแคว้น ()
** ร้อยละ 16 จากภาษีท้องถิ่น (จัดการโดยรัฐบาลเฟลมิช) เช่น ภาษีคมนาคม ภาษีมรดก
* ร้อยละ 10 จากรายได้อื่น ๆ 

## ดูเพิ่ม
* แคว้นเฟลมิช
* มุขมนตรีฟลานเดอส์
* สภาเฟลมิช
* รัฐบาลแคว้นนครหลวงบรัสเซลส์
* รัฐบาลวอลลูน
* รัฐบาลประชาคมฝรั่งเศส
* รัฐบาลประชาคมผู้พูดภาษาเยอรมัน

## อ้างอิง

หมวดหมู่:รัฐบาลเบลเยียม
1993 สเปซมะชีน

***1993 สเปซมะชีน*** () เป็นวิดีโอเกมแนวชูตเอ็มอัป ค.ศ. 2016 สำหรับไมโครซอฟท์ วินโดวส์ และโอเอสเทน ซึ่งเดิมที เกมนี้มีแผนที่จะวางจำหน่ายในชื่อ*เชนันโดอาห์: ดอเตอร์ออฟเดอะสตาส์* (*Shenandoah: Daughter of the Stars*) สำหรับอามิกาใน ค.ศ. 1993 ก่อนที่โครงการดังกล่าวจะถูกยกเลิก

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2559
หมวดหมู่:วิดีโอเกมอินดี
หมวดหมู่:ชูตเอ็มอัป
หมวดหมู่:วิดีโอเกมที่พัฒนาขึ้นในประเทศสวีเดน
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
สภาเฟลมิช

**สภาเฟลมิช** () เป็นสภานิติบัญญัติซึ่งกำกับดูแลประชาคมเฟลมิชและแคว้นเฟลมิชของประเทศเบลเยียม (โดยต่างจากประชาคมฝรั่งเศสและแคว้นวอลลูนซึ่งแยกฝ่ายนิติบัญญัติออกจากกัน ได้แก่สภาประชาคมฝรั่งเศสและสภาวอลลูนตามลำดับ)

สภาเฟลมิชมีหน้าที่ผ่านร่างกฎหมายต่าง ๆ () ซึ่งมีศักดิ์เทียบเท่ากับพระราชบัญญัติ เพื่อใช้ในแคว้นเฟลมิชและหน่วยงานในสังกัดเฟลมิชที่ตั้งอยู่ในกรุงบรัสเซลส์ กฎหมายนี้จะต้องการผ่านรับรองและประกาศใช้โดยรัฐบาลวอลลูน รวมทั้งผ่านร่างกฎหมายงบประมาณประจำปี สภาเฟลมิชตั้งที่ทำการอยู่ที่กรุงบรัสเซลส์

## ดูเพิ่ม
* แคว้นเฟลมิช
* รัฐบาลเฟลมิช
* สภาแคว้นนครหลวงบรัสเซลส์
* สภาวอลลูน
* สภาประชาคมฝรั่งเศส
* สภาประชาคมผู้พูดภาษาเยอรมัน

หมวดหมู่:สภานิติบัญญัติระบบสภาเดียว
อีเอฟแอลลีกวัน เพลย์ออฟ 2021 นัดชิงชนะเลิศ

การแข่งขัน **อีเอฟแอลลีกวัน เพลย์ออฟ 2021 นัดชิงชนะเลิศ** เป็นแมตช์ฟุตบอลที่จะตัดสินระหว่าง แบล็กพูล และ ลินคอล์นซิตี. แมตช์นี้จะลงเล่นกันในวันที่ 30 พฤษภาคม พ.ศ. 2564 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2020–21 (ฮัลล์ซิตี และ ปีเตอรโบโรยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายสำหรับ ฤดูกาล 2021–22 ในแชมเปียนชิป.

โทนี แฮร์ริงตันเป็น ผู้ตัดสิน สำหรับนัดนี้ซึ่งลงเล่นต่อหน้าผู้ชม 9,751 คน.

## เส้นทางสู่นัดชิงชนะเลิศ

## แมตช์
### รายละเอียด



## อ้างอิง

2021
หมวดหมู่:อิงลิชฟุตบอลลีกเพลย์ออฟ ฤดูกาล 2021
ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+

***ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+*** () เป็นซีรีส์ไลต์โนเวลญี่ปุ่น เขียนโดยเค็นโนจิ และวาดภาพประกอบโดยมัตสึอูนิ เผยแพร่ออนไลน์ระหว่างปี ค.ศ. 2559 ถึงปี ค.ศ. 2563 ทางเว็บไซต์นิยายออนไลน์โดยผู้ใช้ โชเซ็ตสึกะ นิ นาโร ภายหลังสำนักพิมพ์ฮิฟูมิ โชโบได้รับลิขสิทธิ์ตีพิมพ์เป็นหนังสือในเครือ Brave Novel ตั้งแต่เดือนเมษายน พ.ศ. 2561 ปัจจุบันวางจำหน่ายถึงเล่มที่ 4 ได้รับการดัดแปลงเป็นมังงะ วาดภาพโดยเอริ ฮารูโนะ เผยแพร่ออนไลน์ผ่านเว็บไซต์ *Web Comic Gamma Plus* ของสำนักพิมพ์ทาเกโชโบ ตั้งแต่เดือนธันวาคม พ.ศ. 2561 และได้รับการตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 4  ได้รับการดัดแปลงเป็นซีรีส์อนิเมะโทรทัศน์โดยสตูดิโอ EMT Squared ออกอากาศตั้งแต่วันที่ 7 กรกฎาคม ถึง 22 กันยายน พ.ศ. 2564

ในประเทศไทย สำนักพิมพ์กิฟต์บุ๊คได้รับลิขสิทธิ์ตีพิมพ์รูปแบบไลต์โนเวล

## ตัวละคร
;
:

;
:

;
:

;
:

;
:

;
:

## อ้างอิง

## แหล่งข้อมูลอื่น
* นิยายออนไลน์ ที่ โชเซตสึกะ นิ นาโร 
* เว็บไซต์ทางการของไลต์โนเวล  
* เว็บไซต์ทางการของมังงะ 
* เว็บไซต์ทางการของอนิเมะ 
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวจินตนิมิต
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:กิฟท์บุ๊ค
หมวดหมู่:มิวส์ คอมมิวนิเคชัน
หมวดหมู่:อีเอ็มที สแควร์
สภาประชาคมฝรั่งเศส

**สภาประชาคมฝรั่งเศส** () เป็นสภานิติบัญญัติที่กำกับดูแลประชาคมฝรั่งเศสแห่งเบลเยียม ประกอบด้วยสมาชิกทั้งหมด 75 คนจากสภาวอลลูนยกเว้นสมาชิกผู้พูดภาษาเยอรมัน (ในปัจจุบันมี 2 คน) ซึ่งจะได้รับการแทนที่ด้วยสมาชิกผู้พูดภาษาฝรั่งเศสจากพรรคเดียวกัน และอีก 19 คนที่ได้รับการเลือกตั้งจากกลุ่มผู้พูดภาษาฝรั่งเศสในสภาแคว้นนครหลวงบรัสเซลส์ สมาชิกเหล่านี้มาจากการเลือกตั้งทุก 5 ปี

ประธานสภาประชาคมฝรั่งเศสคนปัจจุบันคือ รูว์ดี เดอม็อต สังกัดพรรคสังคมนิยม

ตั้งแต่ ค.ศ. 2011 เป็นต้นมา สภาประชาคมฝรั่งเศสใช้นามแทนในการสื่อสารว่า **สภาสหพันธรัฐวอลโลนี-บรัสเซลส์** ()

## บทบาทหน้าที่ด้านนิติบัญญัติ
สภาประชาคมฝรั่งเศสมีอำนาจหน้าที่ทางนิติบัญญัติในขอบเขตของประชาคมฝรั่งเศสแห่งเบลเยียมดังนี้
* ด้านวัฒนธรรม เช่น การใช้ภาษา วิจิตรศิลป์ การสนับสนุนงานวิจัย บริการหอสมุด งานอดิเรก เป็นต้น 
* การศึกษา (ยกเว้นการขนส่งมวลชนด้านการศึกษาและการบริหารจัดการสถาบันทางการศึกษาของรัฐ)
* ความร่วมมือระหว่างประชาคม
* ความช่วยเหลือด้านสุขภาพส่วนบุคคล (ยกเว้นความช่วยเหลือสำหรับบุคคลทุพพลภาพ ด้านการช่วยเหลือทางสังคม ด้านความช่วยเหลือผู้อพยพ เป็นต้น)
* งานวิจัยด้านวิทยาศาสตร์และความร่วมมือระหว่างประเทศในด้านงานวิจัย
* ความร่วมมือด้านการพัฒนาบุคลากร

## ดูเพิ่ม
* ประชาคมฝรั่งเศสแห่งเบลเยียม
* รัฐบาลประชาคมฝรั่งเศส
* สภาประชาคมผู้พูดภาษาเยอรมัน
* สภาเฟลมิช

## อ้างอิง

หมวดหมู่:สภานิติบัญญัติระบบสภาเดียว
หมวดหมู่:ประชาคมฝรั่งเศสแห่งเบลเยียม
กีฬากรีฑาในโอลิมปิกฤดูร้อน 2020 – วิ่ง 100 เมตร บุคคลชาย

**การแข่งขันกีฬากรีฑาในโอลิมปิกฤดูร้อน 2020 – วิ่ง 100 เมตร บุคคลชาย** มีกำหนดจัดขึ้นระหว่างวันที่ 31 กรกฎาคมถึง 1 สิงหาคม พ.ศ. 2564 ที่กรีฑาสถานแห่งชาติญี่ปุ่น คาดว่าจะมีนักกีฬาประมาณ 80 คนเข้าร่วมแข่งขัน จำนวนที่แน่นอนจะขึ้นอยู่กับว่ามีกี่ประเทศที่ใช้อันดับสากลในการเพิ่มนักกีฬานอกเหนือจาก 56 คนที่ผ่านการคัดเลือกตามช่วงเวลาหรืออันดับ (มีการใช้อันดับสากล 23 ตำแหน่งในปี พ.ศ. 2559)

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน
### รอบชิงชนะเลิศ

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
รัฐบาลประชาคมฝรั่งเศส

**รัฐบาลประชาคมฝรั่งเศส** () หรือ **รัฐบาลสหพันธ์วอลโลเนีย-บรัสเซลส์** () เป็นสภานิติบัญญัติของประชาคมฝรั่งเศสแห่งเบลเยียม มีที่ตั้งอยู่ที่กรุงบรัสเซลส์ โดยมีคณะรัฐมนตรีมาจากการคัดเลือกโดยสภาประชาคมฝรั่งเศส และมีผู้นำคือมุขมนตรี ()

## ดูเพิ่ม
* ประชาคมฝรั่งเศสแห่งเบลเยียม
* มุขมนตรีประชาคมฝรั่งเศส
* สภาประชาคมฝรั่งเศส
* รัฐบาลประชาคมผู้พูดภาษาเยอรมัน
* รัฐบาลเฟลมิช

## อ้างอิง

หมวดหมู่:รัฐบาลเบลเยียม
หมวดหมู่:ประชาคมฝรั่งเศสแห่งเบลเยียม
วัดเขาช่องพราน

**วัดเขาช่องพราน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเตาปูน อำเภอโพธาราม จังหวัดราชบุรี

## ประวัติ
ตามตำนาน เรื่อง *เขาช่องพราน* ที่เล่าสืบต่อกันมาว่าพระรามัญญาธิบดีที่ 2 อดีตเจ้าอาวาสวัดคงคาราม เป็นผู้พบเขาช่องพรานและถ้ำในบริเวณนี้หลายแห่ง เห็นเป็นทำเลดีจึงได้ชักชวนชาวมอญมาตั้งรกรากทำมาหากินในท้องถิ่นนี้ และสร้างวัดขึ้นติดกับเขาทางด้านใต้ ส่วนอีกเรื่องหนึ่งกล่าวว่า วัดเขาช่องพรานนั้น พระยาเทพประชุน (ปั้น ปันยารชุน) ร่วมกับพระอาจารย์ศาลเจ้าอาวาส พร้อมกับครอบครัวชาวมอญร่วมกันสร้างขึ้นเมื่อ พ.ศ. 2409 และใน พ.ศ. 2457 พระบาทสมเด็จพระมงกุฎเกล้าเจ้าอยู่หัวทรงนำกองเสือป่าไปทำการซ้อมรบและเสด็จประทับแรมในบริเวณวัดเขาช่องพราน พระยาเทพประชุน พระยาราชสงคราม (บุญมาก ปันยารชุน) และพระยาปรีชานุสาสน์ (เสริญ ปันยารชุน) ได้ตามเสด็จด้วยเมื่อเห็นสภาพของวัดและอุโบสถ ชำรุดทรุดโทรมมาก จึงได้ร่วมกันบูรณะซ่อมแซมจนเสร็จเรียบร้อยเมื่อ พ.ศ. 2460 

อีกเรื่องเล่า สมเด็จพระเจ้าตากสินมหาราชได้รับสั่งให้พระยาอินทรอภัยยกกำลังไปตั้งรักษาหนองน้ำที่เขาช่องพรานเพื่อสกัดกั้นกองทัพพม่าที่มาใช้น้ำจากหนองน้ำแห่งนี้ เลี้ยงช้างเลี้ยงม้าของตนและใช้ช่องเขานี้เป็นทางลำเลียงเสบียงอาหารด้วย พระยาเทพประชุน ได้นำคนไปสร้างวัดนี้ เมื่อแล้วเสร็จได้ให้คนเหล่านั้นอาศัยบริเวณวัดต่อไป เพื่อช่วยปลูกข้าวถวายให้แก่พระภิกษุสามเณรที่จำพรรษาที่วัด โดยมอบเนื้อที่ทำนาให้ประมาณ 80 ไร่และเล่ากันต่อมาว่ามีคนอาศัยทำนาประมาณ 10 ครอบครัว วัดเริ่มสร้างเพียงศาลาและกุฎิหลังเล็ก ๆ มีพระประจำวัดค่อย ๆ เพิ่มจำนวนมากขึ้นตามลำดับ โดยมีพระครูรามัญดี (พระอาจารย์ศาล) เป็นเจ้าอาวาสรูปแรก

## อาคารเสนาสนะและปูชนียวัตถุ
อาคารเสนาสนะและปูชนียวัตถุที่สำคัญ ได้แก่ อุโบสถหลังใหม่ทรงจัตุรมุข ซุ้มประตูหน้าต่างประดับลายปูนปั้น ถ้ำพระนอนมีพระพุทธรูปปางไสยาสน์ซึ่งเป็นพระนอนองค์ใหญ่มีความยาว 8 เมตร สูง 1 เมตร พบพระพุทธรูปหินทรายแดงปางต่าง ๆ พระแผงไม้แกะเป็นพระพิมพ์องค์เล็ก ๆ จำนวน 2 แผง ถ้ำนี้มีฝูงค้างคาวจำนวนนับร้อยล้านตัวที่บินออกจากถ้ำเป็นสายสีดำเคลื่อนไหวไปมา ในช่วงเวลาประมาณ 17.30 น. เจดีย์มอญเป็นเจดีย์ก่ออิฐถือปูนมีลวดลายปูนปั้นประดับ และบนยอดเขามีพระบรมธาตุบวรวิสุทธิเจดีย์ อุโบสถหลังนี้เป็นผลงานออกแบบโดยศิลปินแห่งชาติสาขาสถาปัตยกรรม ภิญโญ สุวรรณคีรี

## อ้างอิง

เขาช่องพราน
เขาช่องพราน
หมวดหมู่:โบราณสถานในจังหวัดราชบุรี
หมวดหมู่:สิ่งก่อสร้างโดยภิญโญ สุวรรณคีรี
อำเภอซานาเมืองเก่า

**ซานาเมืองเก่า** () เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ใน พ.ศ. 2546 อำเภอนี้มีประชากร 63,398 คน

## อ้างอิง

ซานาเมืองเก่า
สภาแคว้นนครหลวงบรัสเซลส์

**สภาแคว้นนครหลวงบรัสเซลส์** (; ) เป็นฝ่ายนิติบัญญัติของแคว้นนครหลวงบรัสเซลส์ ซึ่งเป็นหนึ่งในสามแคว้นในประเทศเบลเยียม โดยนิยมเรียกอย่างสั้น ๆ ว่า **สภาบรัสเซลส์** (; )

## บทบาทหน้าที่
บทบาทของสภาบรัสเซลส์นั้นโดยหลักอยู่ที่การกำกับดูแลแคว้นนครหลวงบรัสเซลส์ รวมถึงการผ่านงบประมาณ ยกร่างและผ่านร่างกฎหมายที่ใช้บังคับภายในแคว้น เช่น เทศบัญญัติหรือกฎต่าง ๆ ที่มีผลบังคับใช้ตามกฎหมาย โดยหน้าที่แรกหลังจากสมัยเลือกตั้งสมาชิกสภานั้นคือการแต่งตั้งรัฐมนตรี (; ) จำนวน 5 ตำแหน่ง และรัฐมนตรีช่วย (; ) จำนวน 3 ตำแหน่ง ซึ่งรวมกันเป็นคณะรัฐมนตรีแห่งแคว้นนครหลวงบรัสเซลส์ 

สภาบรัสเซลส์มีหน้าที่กำกับดูแลคณะรัฐมนตรีทั้งคณะได้โดยผ่านกลไกการตรวจสอบจากการอภิปรายลงมติไม่ไว้วางใจเป็นรายคณะ หรือรายบุคคล อย่างไรก็ตามตามกฎหมายแล้วไม่สามารถทำการยุบสภาได้ก่อนครบกำหนดวาระ 5 ปี ดังนั้นจึงทำให้การอภิปรายไม่ไว้วางใจนั้นมีไว้เพียงเพื่อให้ข้อเสนอแนะ โดยสภาจะต้องทำการคัดเลือกผู้ดำรงตำแหน่งรัฐมนตรีทั้งคณะใหม่ หรือเป็นรายบุคคลแทน

สมาชิกสภาบรัสเซลส์นั้นประกอบด้วยสมาชิกจำนวน 89 คน โดยแบ่งเป็นสองกลุ่มย่อย ได้แก่ กลุ่มที่ใช้ภาษาฝรั่งเศสจำนวน 72 คน และกลุ่มที่ใช้ภาษาดัตช์จำนวน 17 คน สมาชิกในกลุ่มที่ใช้ภาษาฝรั่งเศสนั้นยังประกอบกันเป็น "สภาผู้ใช้ภาษาฝรั่งเศสในบรัสเซลส์" () หรือชื่อเดิมคือ "คณะกรรมาธิการประชาคมฝรั่งเศส" () ในขณะที่สมาชิกในกลุ่มที่ใช้ภาษาดัตช์นั้นรวมตัวกันเป็น "คณะกรรมาธิการประชาคมเฟลมิช" () เมื่อรวมคณะกรรมาธิการทั้งสองคณะเข้าด้วยกันจะเรียกว่า **คณะกรรมาธิการประชาคมร่วม** (; ) มีหน้าที่โดยตรงเกี่ยวกับการกำกับดูแลกิจการด้านประชาคมภายในแคว้นนครหลวงบรัสเซลส์

ในจำนวนสมาชิกในกลุ่มที่ใช้ภาษาฝรั่งเศสทั้ง 72 คน มี 19 คน ได้รับแต่งตั้งเป็นสมาชิกสภาประชาคมฝรั่งเศสแห่งเบลเยียม และในกรณีเดียวกันกับกลุ่มที่ใช้ภาษาดัตช์ ซึ่งมีสมาชิกจำนวน 6 คน ได้รับแต่งตั้งเป็นสมาชิกสภาเฟลมิช

## ดูเพิ่ม
* บรัสเซลส์
* รัฐบาลแคว้นนครหลวงบรัสเซลส์
* สภาวอลลูน
* สภาเฟลมิช

## อ้างอิง

หมวดหมู่:สภานิติบัญญัติระบบสภาเดียว
วัดคงคาราม (จังหวัดราชบุรี)

**วัดคงคาราม** (มอญ: ဘာဒေါဝ်, สะกด /เผ่ย-โตว/, IPA /pʰɛaː-tòː/)  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองตาคต อำเภอโพธาราม จังหวัดราชบุรี

วัดคงคารามเดิมชื่อว่า **วัดกลาง** ส่วนภาษามอญจะเรียกว่า **เภี้ยโต้  หรือ เผ่ยโตว** แปลว่าวัดกลาง จดทะเบียนเมื่อปี พ.ศ. 2320 ได้รับพระราชทานวิสุงคามสีมา เมื่อปี พ.ศ. 2330 ในสมัยพระบาทสมเด็จพระจอมเกล้าเจ้าอยู่หัว วัดคงคารามเจริญขึ้นถึงขั้นสูงสุดกล่าวกันว่าพระครูรามัญญาธิบดีรูปหนึ่ง เป็นที่เคารพนับถือของพระบาทสมเด็จพระจอมเกล้าเจ้าอยู่หัวมาก แต่หลักฐานเอกสารที่เขียนขึ้นในปี พ.ศ. 2394 ยังคงเรียกวัดนี้ว่า "วัดกลาง" เจ้าจอมมารดากลิ่น ในรัชกาลที่ 4 ได้รับเป็นผู้อุปถัมภ์วัด ได้ทูลเกล้าถวายวัดกลางให้เป็นพระอารามหลวงพระบาทสมเด็จพระจอมเกล้าเจ้าอยู่หัวจึงทรงพระราชทานนามวัดใหม่ว่า "วัดคงคาราม" 

พระอุโบสถมีเจดีย์ทรงรามัญ 7 องค์ รายรอบ เป็นตัวแทนของพระยามอญทั้ง 7 เป็นอาคารก่ออิฐถือปูน ขนาดกว้าง 7 เมตร ยาว 17.25 เมตร ประตูทุกบานเป็นงานจำหลักไม้ฝีมือประณีต ส่วนบานหน้าต่างด้านนอกเป็นลายรดน้ำ ภายในมีจิตรกรรมฝาผนังงานศิลปะของชาวมอญ สีของภาพเป็นสีธรรมชาติ ที่สกัดจากเปลือกไม้ และดอกไม้ในสมัยนั้น เขียนถึงเรื่องราว อาทิ ภาพพุทธประวัติตอนมารผจญ ภาพสวรรค์ชั้นต่าง ๆ ภาพอดีตของพระพุทธเจ้าที่ประทับบนบัลลังก์ และทศชาติชาดก บางภาพเป็นภาพโบราณสมัยอยุธยา และบางภาพเป็นภาพที่ปฏิสังขรณ์จากช่างในช่วงรัชกาลที่ 4 นอกจากนั้นยังมีเรือนไทยกุฏิ 9 ห้อง ที่สร้างในสมัยกรุงธนบุรี มีการสลักบานหน้าต่างงดงาม ปัจจุบันเรือนไทยกุฏิ 9 ห้อง ได้ถูกจัดตั้งให้เป็นพิพิธภัณฑ์พื้นบ้านวัดคงคาราม รวบรวมศิลปะของมีค่าของชาวมอญมาตั้งแต่โบราณ และมีเสาหงส์ (หงส์สำริด) สัญลักษณ์ของวัดมอญ

## อ้างอิง

คงคาราม
คงคาราม
หมวดหมู่:โบราณสถานในจังหวัดราชบุรี
Platydesmida

**Platydesmida** (จากภาษากรีก *platy* "แบน" และ *desmos* "สิ่งเชื่อม") เป็นอันดับของกิ้งกือที่ประกอบไปด้วยสองวงศ์ ซึ่งมีมากกว่า 60 สปีชีส์ บางสปีชีส์มีพฤติกรรมเลี้ยงลูก ซึ่งตัวผู้จะทำหน้าที่ดูแลไข่

## ลักษณะ
กิ้งกือในวงศ์นี้ (platydesmidan) มีรูปร่างแบนและมีส่วนยื่นออกมาจากปล้องลำตัวแต่ละปล้อง (paranota) ซึ่งปล้องมีจำนวนตั้งแต่ 30 ถึง 110 ปล้อง มีความยาวได้ถึง 60 มิลลิเมตร

## พฤติกรรม
thumb|left|200px|กิ้งกือสกุล ''Brachycybe'' ตัวผู้กำลังดูแลไข่
platydesmidan มีการพัฒนามาเป็นพิเศษเพื่อให้สามารถกินเห็ดราได้ ซึ่งต่างจากกิ้งกือส่วนใหญ่ที่กินซากพืชเป็นอาหาร นอกจากนี้ยังมีการศึกษาเกี่ยวกับพฤติกรรมลงทุนเพื่อลูก (parental investment)  ที่ซึ่งตัวผู้ของบางสปีชีส์ขดตัวรอบไข่และลูกอ่อน อันเป็นตัวอย่างที่หาได้ยากสำหรับการเลี้ยงลูกโดยตัวผู้ในสัตว์ขาข้อ พฤติกรรมนี้สามารถพบได้ในสปีชีส์ของสกุล *[[Brachycybe]]* จากทวีปอเมริกาเหนือและญี่ปุ่น และ *[[Bazillozonium]]* กับ *[[Yamasinaium]]* จากญี่ปุ่น ซึ่งล้วนอยู่ในวงศ์ Andrognathidae

## ประวัติศาสตร์วิวัฒนาการ
ซากดึกดำบรรพ์เพียงชิ้นเดียวที่ได้รับการอธิบายรูปพรรณของกิ้งกือในอันดับนี้มาจากอำพันพม่าในยุคครีเทเชียสตอนกลาง (ประมาณหนึ่งร้อยล้านปีที่แล้ว) โดยอยู่ในวงศ์ *Andrognathus* ซึ่งวงศ์นี้ยังคงหลงเหลือมาถึงปัจจุบัน และมีตัวอย่างจำนวนหนึ่งของซากดึกดำบรรพ์กิ้งกืออันดับนี้ที่ยังไม่ได้รับการอธิบายจากแหล่งอำพันเดียวกันอีกด้วย

## การกระจายตัว
platydesmidan พบได้ในอเมริกาเหนือ, อเมริกากลาง, บริเวณเมดิเตอร์เรเนียนของยุโรป, ญี่ปุ่น, จีน, เอเชียตะวันออกเฉียงใต้และอินโดนีเซีย

## การจัดจำแนก
[thumb|ชิ้นส่วนลำตัวด้านท้ายของ ''Pseudodesmus'' sp. (Androganthidae) จาก[ลาว]]thumb|สามสปีชีส์ของสกุล ''Platydesmus'' (Platydesmidae)[thumb|กิ้งกือในอันดับนี้ที่ยังไม่สามารถระบุได้จาก[มาเลเซีย]]
อันดับนี้ประกอบด้วยสองวงศ์

**วงศ์ Andrognathidae** Cope, 1869
**[[Andrognathus]]* 
**[[Bazillozonium]]*  
**[[Brachycybe]]*  
**[[Corcyrozonium]]*  
**[[Dolistenus]]*  
**[[Fioria]]*  
**[[Gosodesmus]]*  
**[[Ischnocybe]]*  
**[[Mitocybe]]*  
**[[Pseudodesmus]]*  
**[[Sumatronium]]*  
**[[Symphyopleurium]]*  
**[[Trichozonium]]*  
**[[Yamasinaium]]*  
**[[Zinaceps]]*  
**[[Zinazonium]]*

**วงศ์ Platydesmidae** DeSaussure, 1860
**[[Desmethus]]* 
**[[Platydesmus]]*

## อ้างอิง

## อ่านเพิ่มเติม
*

## แหล่งข้อมูลอื่น

*
*
*
รายชื่อรัฐบาลในประเทศเบลเยียม

**ประเทศเบลเยียม**แบ่งการปกครองเป็นรัฐบาลย่อยๆ โดยมี**[[รัฐบาลกลาง]], รัฐบาล[[เขตการปกครองของประเทศเบลเยียม#แคว้น|แคว้น]] และรัฐบาล[[เขตการปกครองของประเทศเบลเยียม#ประชาคม|ประชาคม]] ** โดยรัฐบาลในแต่ละระดับมีบทบาทและหน้าที่แยกกันตามรัฐธรรมนูญเบลเยียม

## รัฐบาลกลาง

รัฐบาลกลางเบลเยียมเป็นฝ่ายบริหารสูงสุดในราชอาณาจักรเบลเยียม

## รัฐบาลเฟลมิช

รัฐบาลเฟลมิชเป็นฝ่ายบริหารของทั้งสององค์กร คือ แคว้นเฟลมิช และประชาคมเฟลมิช

## รัฐบาลวอลลูน

รัฐบาลวอลลูนเป็นฝ่ายบริหารของวอลโลเนีย (แคว้นวอลลูน)

## รัฐบาลประชาคมฝรั่งเศส

## รัฐบาลประชาคมผู้พูดภาษาเยอรมัน

รัฐบาลประชาคมผู้พูดภาษาเยอรมันเป็นฝ่ายบริหารของประชาคมผู้พูดภาษาเยอรมัน

## รัฐบาลแคว้นนครหลวงบรัสเซลส์

## อ้างอิง

หมวดหมู่:การเมืองเบลเยียม
สภาประชาคมผู้พูดภาษาเยอรมัน

**สภาประชาคมผู้พูดภาษาเยอรมันแห่งเบลเยียม** () เป็นฝ่ายนิติบัญญัติของประชาคมผู้พูดภาษาเยอรมันแห่งเบลเยียม ตั้งอยู่ที่เมืองอ็อยเพิน ประเทศเบลเยียม

บทบาทหน้าที่สำคัญของสภาฯ รวมถึงการจัดการเลือกตั้งและการกำกับดูแลรัฐบาลประชาคมผู้พูดภาษาเยอรมัน การผ่านร่างกฎหมายสำหรับบังคับใช้ในเขตประชาคม และการจัดเตรียมและจัดสรรงบประมาณประจำปี

## บทบาทหน้าที่
ตามมาตรา 139 ของรัฐธรรมนูญเบลเยียม รัฐบาลและสภาประชาคมผู้พูดภาษาเยอรมันสามารถผ่านร่างกฎหมายเพื่อบังคับใช้ได้ในประเด็นต่อไปนี้
* การอนุรักษ์สถานที่สำคัญต่าง ๆ ภูมิประเทศ รวมถึงการขุดค้นต่าง ๆ 
* นโยบายด้านการจ้างงาน
* การกำกับดูแลด้านปกครองและงบประมาณเทศบาลในสังกัด
* การท่องเที่ยว
* การพัฒนาท้องถิ่น
* ที่อยู่อาศัย
* นโยบายพลังงาน (บางส่วน)

## ดูเพิ่ม
* ประชาคมผู้พูดภาษาเยอรมันแห่งเบลเยียม
* รัฐบาลประชาคมผู้พูดภาษาเยอรมัน
* สภาประชาคมฝรั่งเศส
* สภาเฟลมิช

## อ้างอิง

หมวดหมู่:สภานิติบัญญัติระบบสภาเดียว
หมวดหมู่:ประชาคมผู้พูดภาษาเยอรมันแห่งเบลเยียม
คาซูโยชิ มิอูระ

**คาซูโยชิ มิอูระ** (; ) หรือที่มักเรียกกันสั้น ๆ ว่า **คาซู** (ฉายา "คิงคาซู") เป็นนักฟุตบอลชาวญี่ปุ่นที่ลงเล่นในตำแหน่งกองหน้าให้กับทีมโอลิเวเรนเซ่ ในลีกาปูร์ตูกัลโดยช์ ลีกการแข่งฟุตบอลอาชีพระดับที่ 2 ในโปรตุเกส 

โดยเขาได้ลงเล่นให้ทีมชาติญี่ปุ่น นับตั้งแต่ปี ค.ศ. 1990-2000 และเป็นชาวญี่ปุ่นคนแรกที่ได้รับรางวัลนักฟุตบอลเอเชียยอดเยี่ยมแห่งปี มิอูระเริ่มต้นการเป็นนักฟุตบอลอาชีพกับสโมสรซานโตส ในประเทศบราซิล จากนั้นจึงย้ายไปลงเล่นให้กับหลายสโมสรในบราซิลก่อนที่จะกลับมาลงเล่นในประเทศญี่ปุ่น โดยมิอูระได้เริ่มมีชื่อเสียงขึ้นในช่วงเวลาเดียวกันกับการก่อตั้งรายการฟุตบอลเจลีก ในปี 1993 ทำให้เขาได้รับการยกย่องให้เป็นนักเตะซุปเปอร์สตาร์คนแรกที่เป็นชาวญี่ปุ่น นอกจากนี้ มิอูระยังเป็นผู้เล่นที่มีลีลาการสับขาหลอกที่โดดเด่นและมีท่าดีใจอันเป็นเอกลักษณ์ ซึ่งเขามักจะเต้นฉลองการทำประตูแบบบราซิล หรือที่รู้จักกันในชื่อ "คาซูแดนซ์"

นอกจากนี้ มิอูระยังเป็นเจ้าของสถิติผู้เล่นที่มีอายุมากที่สุดโลกที่ทำประตูได้ในลีกฟุตบอลอาชีพ ซึ่งเขาทำประตูได้ในขณะที่อายุ 50 ปี และในปัจจุบันก็ถือเป็นผู้เล่นที่อายุมากที่สุดที่ยังคงลงเล่นฟุตบอลในระดับอาชีพ นับเป็นนักฟุตบอลที่ลงเล่นฟุตบอลในระดับอาชีพนานกว่า 5 ทศวรรษ (ทศวรรษ 1980-2020) มิอูระมีพี่ชายชื่อ ยาซูโตชิ มิอูระ ซึ่งเป็นนักฟุตบอลอาชีพเช่นเดียวกับเขา 

ในส่วนของชีวิตส่วนตัว มิอุระแต่งงานกับอดีตนักแสดงสาวชื่อ ริซาโกะ มีลูกชายสองคนชื่อ เรียวตะ และโคตะ มิอูระ โดยโคตะนั้นเป็นนักมวยคิ๊กบ็อกซิ่งอาชีพ เป็นที่รู้จักจากการขึ้นชกกับ บัวขาว บัญชาเมฆ นักมวยชาวไทย

## อ้างอิง

หมวดหมู่:นักฟุตบอลชาวญี่ปุ่น
หมวดหมู่:ผู้จัดการทีมฟุตบอลชาวญี่ปุ่น
หมวดหมู่:บุคคลจากชิซูโอกะ
หมวดหมู่:ผู้เล่นสโมสรฟุตบอลซังตุส
หมวดหมู่:ผู้เล่นโซซีเยดาจีอิสโปร์ชีวาปัลเมย์รัส
หมวดหมู่:ผู้เล่นสโมสรฟุตบอลกูรีชีบา
หมวดหมู่:ผู้เล่นโตเกียว เวร์ดี
หมวดหมู่:นักฟุตบอลสโมสรฟุตบอลคริกเกตและฟุตบอลเจนัว
หมวดหมู่:ผู้เล่นวิสเซล โคเบะ
หมวดหมู่:ผู้เล่นเกียวโต ซังงะ
หมวดหมู่:ผู้เล่นสโมสรฟุตบอลโยโกฮามะ
หมวดหมู่:ผู้เล่นสโมสรฟุตบอลซิดนีย์
หมวดหมู่:นักฟุตบอลทีมชาติญี่ปุ่น
หมวดหมู่:นักฟุตซอลทีมชาติญี่ปุ่น
เกิดใหม่เป็นนางร้าย จะเลือกทางไหนก็หายนะ

***เกิดใหม่เป็นนางร้าย จะเลือกทางไหนก็หายนะ*** () หรือที่รู้จักในญี่ปุ่นในชื่อย่อว่า ***ฮาเมฟูระ*** () เป็นซีรีส์ไลต์โนเวลญี่ปุ่น เขียนโดยซาโตรุ ยามางูจิ และวาดภาพประกอบโดยนามิ ฮิดากะ เริ่มเผยแพร่ออนไลน์ในเดือนกรกฎาคม พ.ศ. 2557 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร สำนักพิมพ์อิจิจินชะได้รับลิขสิทธิ์ตีพิมพ์เป็นหนังสือไลต์โนเวลในเครืออิจิจินชะ บุงโกะ ไอริส จำหน่ายไลต์โนเวลเล่มแรกเมื่อเดือนสิงหาคม พ.ศ. 2558 และวางจำหน่ายถึงเล่มที่ 12 เมื่อเดือนตุลาคม พ.ศ. 2565

ได้รับการดัดแปลงเป็นมังงะ วาดภาพโดยฮิดากะ ตีพิมพ์ในนิตยสาร*คอมมิกส์รายเดือน ซีโร่-ซัม* นิตยสารการ์ตูนแนว*[[โจเซ]]*ของสำนักพิมพ์อิจิจินชะตั้งแต่เดือนสิงหาคม พ.ศ. 2560 ได้รับการรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 8 มีมังงะภาคแรกเริ่มตีพิมพ์ตั้งแต่เดือนพฤศจิกายน พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนเมษายนถึงมิถุนายน พ.ศ. 2563 ฤดูกาลที่สองออกอากาศตั้งแต่เดือนกรกฎาคมถึงเดือนกันยายน พ.ศ. 2564

## อ้างอิง

## แหล่งข้อมูลอื่น
* เว็บไซต์ทางการของอนิเมะ 
* 
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2563
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวฮาเร็มชาย
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโจเซ
หมวดหมู่:ความหลากหลายทางเพศในอนิเมะและมังงะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ฟีนิกซ์ (สำนักพิมพ์)
หมวดหมู่:ซิลเวอร์ลิงก์
หมวดหมู่:มิวส์ คอมมิวนิเคชัน
หมวดหมู่:โชเซ็ตสึกะ นิ นาโร
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:การ์ตูนญี่ปุ่นแนวยูริ
หมวดหมู่:มังงะของสำนักพิมพ์อิจิจินชะ
รัฐบาลแคว้นนครหลวงบรัสเซลส์

**รัฐบาลแคว้นนครหลวงบรัสเซลส์** (; ) คือหน่วยงานที่มีหน้าที่กำกับดูแลงานฝ่ายบริหารภายในแคว้นนครหลวงบรัสเซลส์ ประกอบด้วยมุขมนตรี 1 ตำแหน่ง รัฐมนตรี 4 ตำแหน่ง และรัฐมนตรีช่วย 3 ตำแหน่ง โดยมีที่มาจากการเลือกตั้งทุก 5 ปี

นอกจากนี้ยังมีตำแหน่งผู้ว่าราชการเขตนครหลวงบรัสเซลส์ (; ) ซึ่งได้รับการแต่งตั้งจากคณะรัฐมนตรีของรัฐบาลกลาง มีหน้าที่บังคับใช้กฎหมายเพื่อความสงบเรียบร้อยภายในแคว้นนครหลวงบรัสเซลส์ อย่างไรก็ตาม ผู้ว่าราชการเขตนครหลวงบรัสเซลส์มีอำนาจค่อนข้างจำกัด

แคว้นนครหลวงบรัสเซลส์แบ่งการปกครองย่อยออกเป็นเขตเทศบาลจำนวน 19 เขต โดยในแต่ละเทศบาลล้วนมีฝ่ายบริหารเป็นของตนเองซึ่งมีหน้าที่รับผิดชอบด้านการปกครองในระดับท้องถิ่น เช่น การบังคับใช้กฎหมาย การบำรุงงบประมาณด้านการศึกษาและการคมนาคมภายในเขตเทศบาล งานด้านการปกครองส่วนเทศบาลดำเนินการโดยนายกเทศมนตรี สภาเทศบาล และเทศมนตรี

## คณะผู้บริหาร
คณะผู้บริหารหรือคณะรัฐมนตรีแคว้นนครหลวงบรัสเซลส์นำโดยมุขมนตรี (; ) และสมาชิกอีก 7 คน ได้แก่ รัฐมนตรี (; ) 4 ตำแหน่ง (แบ่งเป็นผู้พูดภาษาฝรั่งเศส 2 คน และผู้พูดภาษาดัตช์ 2 คน) และรัฐมนตรีช่วย (; ) 3 ตำแหน่ง (อย่างน้อย 1 คนจะต้องเป็นผู้พูดภาษาดัตช์) ในทางปฏิบัติแล้วมุขมนตรีจะเป็นผู้พูดภาษาฝรั่งเศส ดังนั้นคณะรัฐมนตรีจะประกอบด้วยผู้พูดภาษาฝรั่งเศสจำนวน 5 คน และภาษาดัตช์จำนวน 3 คน

## อำนาจหน้าที่
รัฐบาลแคว้นนครหลวงบรัสเซลส์มีอำนาจหน้าที่กำกับดูแลกิจการด้านต่าง ๆ ภายในแคว้น ดังนี้
* การพัฒนาชุมชนเมือง (ผังเมือง นโยบายด้านอสังหาริมทรัพย์ การอนุรักษ์สถานที่สำคัญ) และที่พักอาศัย
* สิ่งแวดล้อม
* เศรษฐกิจ (การขยายตัวทางเศรษฐกิจและการค้าระหว่างประเทศ) และนโยบายด้านการจ้างงาน
* การคมนาคม
* นโยบายด้านพลังงาน
* องค์กรท้องถิ่นในระดับย่อยต่าง ๆ (คอมมูน องค์กรระหว่างคอมมูน และองค์กรศาสนา)
* ความสัมพันธ์ภายนอก
* งานวิจัยทางวิทยาศาสตร์

นอกจากกิจการต่าง ๆ ที่ระบุไว้ข้างต้น คณะกรรมาธิการประชาคมร่วม (; ) เป็นหน่วยงานที่รับผิดชอบงานด้านวัฒนธรรม การศึกษา การกีฬา และความช่วยเหลือประชาชนภายในแคว้น

## ดูเพิ่ม
* บรัสเซลส์
* มุขมนตรีแคว้นนครหลวงบรัสเซลส์
* สภาแคว้นนครหลวงบรัสเซลส์
* รัฐบาลวอลลูน
* รัฐบาลเฟลมิช

## อ้างอิง

หมวดหมู่:รัฐบาลเบลเยียม
วัดบางประจันต์

**วัดบางประจันต์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองในตำบลลาดใหญ่ อำเภอเมืองสมุทรสงคราม จังหวัดสมุทรสงคราม

วัดบางประจันต์เป็นวัดโบราณไม่ทราบว่าผู้ใดเป็นคนสร้าง สันนิษฐานว่า เป็นวัดที่สร้างขึ้นปลายสมัยกรุงศรีอยุธยา หรือ ต้นกรุงรัตนโกสินทร์ จากหลักฐานของถาวรวัตถุที่สร้างมาพร้อมกับวัด อาทิ อุโบสถ พระพุทธรูปโบราณ นามว่า *หลวงพ่อไตร* ผู้สร้างคงจะร่ำรวยมาก หรือเป็นเศรษฐี จึงได้บริจาคที่ดินให้ไว้ถึง 90 ไร่ แต่น้ำเซาะที่ดินพังไปเหลือ 89 ไร่เศษ เข้าใจว่าผู้ถวายคงเป็นคนร่ำรวยมากไม่มีบุตรธิดา จึงมอบที่ดินให้วัดและให้ญาติอยู่อาศัย ที่ได้ชื่อนี้เพราะวัดตั้งอยู่ริมคลองและชาวบ้านร่วมกันสร้าง ข้อมูลของกรมการศาสนาระบุว่าตั้งวัดเมื่อวันที่ 8 พฤษภาคม พ.ศ. 1906 ได้รับพระราชทานวิสุงคามสีมาเมื่อ พ.ศ. 2310

สิ่งสำคัญของวัด ได้แก่ อุโบสถหลังเก่า สร้างมาพร้อมกับสร้างวัดกุฎิบางหลังสร้างมาพร้อมกับอุโบสถ ไม่ทราบว่าผู้ใดเป็นผู้สร้าง วิหารภายในประดิษฐาน *หลวงพ่อไตร* พระพุทธรูปโบราณปางอุ้มบาตรหล่อด้วยทองเหลือง และทองอื่น ๆ ผสม สูง 3 ศอกเศษ และพระประธานในอุโบสถ เป็นพระพุทธรูปโบราณคู่มากับวัดหล่อด้วยโลหะ

## อ้างอิง

บางประจันต์
วัดอมรวดี

**วัดอมรวดี** [อัม-มะ-ระ-วะ-ดี] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายโพงพาง อำเภออัมพวา จังหวัดสมุทรสงคราม 

วัดอมรวดี เดิมชื่อ **วัดลำหม้อแกง** (สมัยโบราณมีปลาชุมมาก) จากนั้นได้ร้างไป ต่อมาหลวงพ่อมา เป็นผู้สร้างขึ้นใหม่ตั้งเป็นวัด เมื่อ พ.ศ. 2445 และได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 ได้รับการบูรณะซ่อมแซม และก่อสร้างสาสนวัตถุโดยเจ้าอาวาสรูปต่อ ๆ มา สมัยพระอธิการชดเป็นเจ้าอาวาส ได้สร้างกุฏิ 7 หลัง ศาลาการเปรียญ หอสวดมนต์ หอฉัน ศาลาท่าน้ำ ถนนอิฐ สร้างโบสถ์และพระประธาน สมัยพระอธิการเปีย เป็นเจ้าอาวาสได้สร้างกุฏิ 9 ห้อง เพิ่มอีก 1 หลัง ซ่อมแซมกุฏิที่ชำรุด และเปลี่ยนหลังคาเป็นหลังคากระเบื้องทั้งหมด วัดได้รับพระราชทานวิสุงคามสีมาครั้งหลังเมื่อวันที่ 1 กันยายน พ.ศ. 2560

ปูชนียวัตถุที่สำคัญได้แก่ พระประธานในอุโบสถเป็นพระพุทธรูปหล่อ ปางมารวิชัย พระพุทธรูปหล่อปางมารวิชัย องค์เล็ก ๆ พระพักตร์งามมาก ศิลปะสุโขทัย เป็นของเก่าคู่มากับวัด นามว่า *หลวงพ่อประเสริฐ* ประดิษฐานอยู่ในอุโบสถ เป็นองค์จำลอง เพราะองค์จริงได้สูญหายไปแล้วจากการโจรกรรม

## อ้างอิง

อมรวดี
วัดราษฎร์ศรัทธาราม (จังหวัดปทุมธานี)

**วัดราษฎร์ศรัทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินของวัดทั้งหมด จำนวน 54 ไร่ 1 งาน 47 ตารางวา เป็นที่ตั้งวัด จำนวน 21 ไร่ 1 งาน 18 ตารางวา ที่ธรณีสงฆ์จำนวน 33 ไร่ 29 ตารางวา สภาพของวัดเป็นที่ราบลุ่มสภาพแวดล้อมมีลำคลอง คันคูน้ำรอบบริเวณวัดทั้ง 3 ด้าน อีกด้านหนึ่งติดกับถนน

เดิมวัดราษฎร์ศรัทธาราม เป็นสำนักสงฆ์ สร้างเมื่อประมาณ พ.ศ. 2433 ปีขาล ร.ศ. 109 ในสมัยพระบาทสมเด็จพระจุลจอมเกล้าเจ้าอยู่หัว ตามคำบอกเล่าของผู้เฒ่าว่า เดิมเป็นที่ของตาเสือได้ยกให้สร้างวัด ได้ขอตั้งนามวัดว่า "วัดราษฎร์ศรัทธาราม" เรียกกันมาจนทุกวันนี้ วัดราษฎร์ศรัทธารามได้รับพระราชทานวิสุงคามสีมาครั้งหลังเมื่อวันที่ 14 ตุลาคม พ.ศ. 2441 เขตวิสุงคามสีมากว้าง 30 เมตร ยาว 30 เมตร ประกอบพิธีผูกพัทธสีมาเมื่อประมาณ พ.ศ. 2442

ปูชนียวัตถุที่สำคัญ คือ พระประธานในอุโบสถปางมารวิชัย หน้าตักกว้าง 50 นิ้ว สูง 70 นิ้ว พระพุทธโสธรจำลอง พ.ศ. 2494 รอยพระพุทธบาทจำลอง พ.ศ. 2494 พระศรีอริยเมตไตรย พระพุทธชินราช พระพุทธชินสีห์ และพระศรีศาสดา

## อ้างอิง

ราษฎร์ศรัทธาราม
มุขมนตรีแคว้นนครหลวงบรัสเซลส์

**มุขมนตรีแคว้นนครหลวงบรัสเซลส์** (; ) เป็นผู้นำฝ่ายบริหารในรัฐบาลแคว้นนครหลวงบรัสเซลส์ โดยได้รับการแต่งตั้งวาระละ 5 ปี พร้อมกับรัฐมนตรีอีก 4 ตำแหน่ง และรัฐมนตรีช่วยอีก 3 ตำแหน่ง นอกเหนือจากความรับผิดชอบในฝ่ายบริหาร มุขมนตรียังมีหน้าที่เป็นประธานคณะกรรมาธิการประชาคมร่วมแห่งบรัสเซลส์ (Common Community Commission of Brussels)

ตำแหน่งมุขมนตรีแคว้นนครหลวงบรัสเซลส์มิใช่ตำแหน่งเดียวกันกับผู้ว่าราชการเขตนครหลวงบรัสเซลส์หรือนายกเทศมนตรีนครบรัสเซลส์ซึ่งโดยฐานะเป็นเพียงเทศบาลในกำกับของแคว้นนครหลวงบรัสเซลส์

ตำแหน่งมุขมนตรีจะไม่ได้ถูกนับรวมในสัดส่วนรัฐมนตรีผู้พูดภาษาฝรั่งเศสต่อผู้พูดภาษาดัตช์ แต่ในทางปฏิบัติแล้วมุขมนตรีจนถึงปัจจุบันล้วนเป็นผู้พูดภาษาฝรั่งเศส (และสามารถใช้ภาษาดัตช์ได้ดีอีกด้วย)

## รายชื่อมุขมนตรี

## เส้นเวลา

ImageSize = width:800 height:auto barincrement:12
PlotArea  = top:10 bottom:50 right:130 left:20
AlignBars = late

Colors     =
  id:liberal   value:rgb(0,0,1)   legend:Liberal
  id:socialist value:rgb(1,0,0)  legend:Socialist
  id:gray1  value:gray(0.8)
  id:gray2  value:gray(0.9)

DateFormat = dd/mm/yyyy
Period     = from:01/01/1989 till:01/01/2025
TimeAxis   = orientation:horizontal
ScaleMajor = unit:year increment:5 start:1990
ScaleMajor = gridcolor:gray1 unit:year increment:5 start:1990 
ScaleMinor = gridcolor:gray2 unit:year increment:1 start:1989 
Legend     = columns:1 left:150 top:24 columnwidth:100

TextData =
  pos:(20,27) textcolor:black fontsize:M
  text:"Political parties:"

BarData =
  barset:PM

PlotData=
  width:5 align:left fontsize:S shift:(5,-4) anchor:till
  barset:PM

 from: 12/07/1989 till: 15/07/1999 color:socialist text:"Picqué I-II" fontsize:10
 from: 15/07/1999 till: 18/10/2000 color:liberal text:"Simonet I" fontsize:10
 from: 18/10/2000 till: 06/06/2003 color:liberal text:"de Donnea" fontsize:10
 from: 06/06/2003 till: 18/02/2004 color:liberal text:"Ducarme" fontsize:10
 from: 18/02/2004 till: 19/07/2004 color:liberal text:"Simonet II" fontsize:10
 from: 19/07/2004 till: 07/05/2013 color:socialist text:"Picqué III-IV" fontsize:10
 from: 07/05/2013 till: 01/04/2021 color:socialist text:"Vervoort I-III" fontsize:10


## ดูเพิ่ม
* บรัสเซลส์
* รัฐบาลแคว้นนครหลวงบรัสเซลส์
* สภาแคว้นนครหลวงบรัสเซลส์
* มุขมนตรีวอลโลเนีย
* มุขมนตรีฟลานเดอส์

## อ้างอิง
รัฐบาลประชาคมผู้พูดภาษาเยอรมัน

**รัฐบาลประชาคมผู้พูดภาษาเยอรมัน** () เป็นฝ่ายบริหารของประชาคมผู้พูดภาษาเยอรมันแห่งเบลเยียม ตั้งอยู่ทางทิศตะวันออกของจังหวัดลีแยฌติดกับพรมแดนประเทศเยอรมนี โดยมีสมาชิกรัฐบาลมาจากการแต่งตั้งของสภาประชาคมผู้พูดภาษาเยอรมัน ประกอบด้วยมุขมนตรี 1 ตำแหน่ง และรัฐมนตรีอีก 3 ตำแหน่ง โดยมีอ็อลลิเวอร์ พาช เป็นมุขมนตรีคนปัจจุบัน

## ดูเพิ่ม
* ประชาคมผู้พูดภาษาเยอรมันแห่งเบลเยียม
* มุขมนตรีประชาคมผู้พูดภาษาเยอรมัน
* สภาประชาคมผู้พูดภาษาเยอรมัน
* รัฐบาลประชาคมฝรั่งเศส
* รัฐบาลเฟลมิช

หมวดหมู่:รัฐบาลเบลเยียม
หมวดหมู่:ประชาคมผู้พูดภาษาเยอรมันแห่งเบลเยียม
วัดโพธิ์นิ่มรัตตาราม

**วัดโพธิ์นิ่มรัตตาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากน้อย อำเภอสามโคก จังหวัดปทุมธานี มีเนื้อที่ 14 ไร่เศษ หน้าวัดมีคลองชลประทานและถนนเปรมประชากรตัดผ่าน

**วัดคลองขุด** หรือ วัดโพธิ์นิ่มรัตตาราม เรียกชื่อวัดคลองขุดตามคลองที่ขุด จากหลักฐานที่ได้จากแผนกศึกษาธิการอำเภอสามโคก จังหวัดปทุมธานีทำให้ทราบว่า วัดคลองขุดได้สร้างขึ้นเมื่อ พ.ศ. 2360 ในสมัยพระบาทสมเด็จพระนั่งเกล้าเจ้าอยู่หัว ต่อมาวัดได้ขาดการทำนุบำรุงมีสภาพเป็นวัดร้างอยู่เป็นเวลานาน ต่อมา พ.ศ. 2492 ขุนพหิเขตและคุณแม่โฉม โพธิ์นิ่มแดงได้ถวายบ้านทรงไทยมาสร้างเป็นกุฏิวัด 6 ห้องและสร้างเสนาสนะอื่น ๆ พร้อมกับนิมนต์พระมาอยู่จำพรรษาเป็นเจ้าอาวาส 

พ.ศ. 2497 มีการสร้างอุโบสถด้วยไม้เป็นการชั่วคราวและได้สร้างใหม่เป็นคอนกรีตเสริมเหล็กเมื่อ พ.ศ. 2508 ปัจจุบันยังรักษาไว้แต่ไม่อาจใช้ทำสังฆกรรมได้แล้ว เมื่อ พ.ศ. 2537 คุณแม่แหวว โพธิ์นิ่มแดงพร้อมบุตร ธิดาและญาตมิตรรับเป็นเจ้าภาพสร้างอุโบสถขึ้นใหม่แทนอุโบสถหลังเดิม จากนั้นได้สร้างพระประธานและเสนาสนะต่างมากมาย อุโบสถหลังใหม่เป็นอาคารคอนกรีตยกพื้นสูงชั้นล่างเป็นที่เก็บสิ่งของเครื่องใช้ มีราวบันไดนาค หลังคาโบถส์มุงกระเบื้องซ้อน 3 ชั้น มีชั้นลดด้านละ 2 ตัดมีช่อฟ้า ใบระกา หางหงส์หน้าบรรณเป็นตราสัญลักษณ์ ฉลองสิริราชสมบัติ 60 ปี ซุ้มประตูหน้าต่างทรงมงกุฎ พระประธาน เป็นพระพุทธรูปปางมารวิชัย มีพระโมคคัลลานะ พระสารีบุตรอยู่ซ้ายขวา บานประตูและหน้าต่างแกะสลักไม้เป็นเทพทวารบาน วัดคลองขุดได้รับพระราชทานวิสุงคามสีมาเมื่อวันที่ 29 กันยายน พ.ศ. 2541

เสนาสนะอื่น ๆ ได้แก่ มณฑปหลวงพ่อจันทน์ซึ่งเป็นที่ประดิษฐานหลวงพ่อจันทน์ พระพุทธรูปปางห้ามญาติที่อาราธนามาจากวัดไก่เตี้ย รอยพระพุทธบาทจำลอง เบื้องหน้ามีรูปปั้นอดีตท่านเจ้าอาวาส

## อ้างอิง

โพธิ์นิ่มรัตตาราม
ตำบลริมใต้

**ริมใต้** เป็นตำบลในอำเภอแม่ริม จังหวัดเชียงใหม่ เป็นที่ตั้งศูนย์ราชการของอำเภอแม่ริม มีพื้นที่ทั้งตำบลอยู่ในเขตเทศบาลตำบลแม่ริม เป็นพื้นที่ขยายตัวของชุมชนเมืองที่รองรับความเจริญเติบโตของนครเชียงใหม่

[thumb|275x275px|[พระตำหนักดาราภิรมย์|พิพิธภัณฑ์พระตำหนักดาราภิรมย์]]

## ที่ตั้งและอาณาเขต
ตำบลริมใต้มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลริมเหนือ
* **ทิศตะวันออก** ติดต่อกับตำบลเหมืองแก้ว
* **ทิศใต้** ติดต่อกับตำบลแม่สา
* **ทิศตะวันตก** ติดต่อกับตำบลแม่แรม
[thumb|275x275px|[พระตำหนักดาราภิรมย์|พิพิธภัณฑ์พระตำหนักดาราภิรมย์]]

## ประวัติ
ปี พ.ศ. 2499 นายประเสริฐ กาญจนดุล ผู้ว่าราชการจังหวัดเชียงใหม่ ร่วมกับกำนันตำบลริมใต้ กำนันตำบลแม่สา ผู้ใหญ่บ้านและผู้นำชุมชน ได้พิจารณาพื้นที่หมู่ 1 บ้านใหม่, หมู่ 2 บ้านแม่ริม, หมู่ 3 บ้านขอนตาล, หมู่ 4 บ้านต้นตื้นกับบ้านทุ่งหัวช้าง, หมู่ 5 บ้านท่าวัง ของตำบลริมใต้ และหมู่ 1 บ้านดอน ของตำบลแม่สา เป็นพื้นที่ตั้งของศูนย์ราชการอำเภอแม่ริม เป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลแม่ริม ในปี พ.ศ. 2500 และต่อมาในปี พ.ศ. 2542 สุขาภิบาลแม่ริมได้รับการจัดตั้งขึ้นเป็นเทศบาลตำบล ด้วยผลของกฎหมาย

ปี พ.ศ. 2545 เขตสภาตำบลริมใต้มีพื้นที่ 2 หมู่บ้าน ประชากร 2,709 คน และมี 144 ครัวเรือน บางส่วนอยู่ในเขตเทศบาลตำบลแม่ริม โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมสภาตำบลริมใต้เข้ากับเทศบาลตำบลแม่ริม ในปี พ.ศ. 2546 ทำให้ตำบลริมใต้อยู่ในเขตเทศบาลตำบลแม่ริมทั้งหมด

## การแบ่งเขตการปกครอง

### การปกครองส่วนภูมิภาค
พื้นที่ตำบลริมใต้ประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 8,334 คน แบ่งเป็นชาย 3,895 คน หญิง 4,439 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 5 ในอำเภอแม่ริม

: 
: 
: 

 ปี **พ.ศ. 2562** สำนักบริหารการทะเบียนนำประชากรของตำบลริมใต้ ออกจากทะเบียนบ้านกลาง ส่งผลให้ข้อมูลจำนวนประชากรปีดังกล่าวลดลงเป็นจำนวนมาก

## อ้างอิง

ริมใต้
หมวดหมู่:อำเภอแม่ริม
วัดป่าโมกวรวิหาร

**วัดป่าโมกวรวิหาร** เป็นพระอารามหลวงชั้นโท ชนิดวรวิหารสังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยาในตำบลป่าโมก อำเภอป่าโมก จังหวัดอ่างทอง

วัดป่าโมกวรวิหารเป็นวัดเก่าแก่สมัยสุโขทัย เดิมทีเป็นวัดสองวัดที่ตั้งอยู่ติดกัน คือ "วัดชีปะขาว" และ "วัดตลาด" แต่มีเหตุทำให้ต้องรวมเป็นวัดเดียวกันเนื่องจากกระแสน้ำเซาะเข้ามาใกล้พระวิหาร สมเด็จพระสรรเพชญ์ที่ 3 จึงโปรดเกล้าฯ ให้พระยาราชสงครามจัดการชะลอลากให้ห่างจากแม่น้ำเดิม (สมเด็จพระเจ้าอยู่หัวท้ายสระ) ได้เสด็จมาควบคุมการชะลอองค์พระให้พ้นจากกระแสน้ำเซาะตลิ่งพัง และนำองค์พระไปไว้ยังวิหารใหม่ที่วัดตลาด ห่างจากฝั่งแม่น้ำ 168 เมตร แล้วโปรดให้รวมวัดตลาดกับวัดชีปะขาวเป็นวัดเดียวกันและพระราชทานนามว่า **วัดป่าโมก** เพราะบริเวณนั้นมีต้นโมกมากมาย ในพระราชพงศาวดารกล่าวว่าสมเด็จพระนเรศวรมหาราชก่อนจะยกทัพไปรบกับพระมหาอุปราชได้ เสด็จมาชุมนุมพลและถวายสักการะ บูชาพระพุทธไสยาสน์องค์นี้

อาคารเสนาสนะที่สำคัญ ได้แก่ พระวิหารพระพุทธไสยาสน์ เป็นลักษณะสถาปัตยกรรมอยุธยาตอนปลาย มีรูปทรงหลังคาเป็นฐานวิหารอ่อนโค้งรูปสำเภา หลังคาลด 2 ชั้น ต่อด้วยปีกนกด้านละ 2 แถบ มี 9 ห้อง เจาะช่องหน้าต่างด้านละ 7 บาน ด้านหน้าเจาะเป็นประตู ทางเข้าประตูเขียนลายรดน้ำลายพุ่มทรงข้าวบิณฑ์ก้านแย่งยอด ภายในประดิษฐานพระพุทธไสยาสน์ พระอุโบสถมีขนาด 5 ห้อง หลังคาลดหลั่น 2 ชั้น หน้าพระอุโบสถใต้หน้าบันมีหลังคาคลุมแบบจั่นหับ มีประตูทางเข้า 2 ประตู หน้าต่างด้านละ 3 บาน เขียนลายรดน้ำ มีใบเสมาเป็นของเก่าในสมัยอยุธยาตอนต้นเป็นหินชนวนตั้งอยู่บนฐานดอกบัวและฐานสิงห์ วิหารเขียนมีขนาด 7 ห้อง หลังคาลด 2 ชั้น ใต้หน้าบันด้านหน้าปิดผนังทึบมีเสาแบนหรือเสาอิง 2 ตัน มีหลังคาคลุมลดลงมารองรับด้วยเสา 4 ต้น สันนิษฐานว่าเดิมเป็นตำหนักที่ประทับของพระเจ้าท้ายสระในคราวเสด็จชะลอพระพุทธไสยาสน์ และมณฑป ก่อด้วยอิฐฉาบปูน หน้าบันมีลวดลายปูนปั้นรอบมณฑป ภายในมณฑปประดิษฐานพระพุทธบาทสี่รอยสลักด้วยหิน

## ระเบียงภาพ

ไฟล์:Ang Thong - Pa Mok (2024) Wat Pa Mok Reclining Buddha พระพุทธไสยาสน์ วัดป่าโมก - img 06.jpg|thumb|พระพุทธไสยาสน์พระนอนองค์ใหญ่
ไฟล์:Watpamokvpn06.jpg|thumb|วิหารพระพุทธไสยาสน์
Ang Thong - Pa Mok (2024) - Wat Pa Mok "Mandapa of 4 Buddhapāda" พระมณฑปพระพุทธบาทสี่รอย วัดป่าโมก - img 09.jpg|มณฑปพระพุทธบาทสี่รอย


## อ้างอิง

ป่าโมกวรวิหาร
หมวดหมู่:โบราณสถานในจังหวัดอ่างทอง
ป่าโมกวรวิหาร
หมวดหมู่:สิ่งก่อสร้างในสมัยกรุงสุโขทัย
วัดท่าสุทธาวาส (จังหวัดอ่างทอง)

**วัดท่าสุทธาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเสด็จ อำเภอป่าโมก จังหวัดอ่างทอง

วัดท่าสุทธาวาส ชาวบ้านมักเรียกสั้น ๆ ว่า **วัดท่า** สร้างขึ้นเป็นวัดมานานไม่มีหลักฐานใดที่จะยืนยันได้ แต่กำหนดเอาว่าประมาณ พ.ศ. 2175 วัดได้รับพระราชทานวิสุงคามสีมาแล้วนับตั้งแต่ประมาณ พ.ศ. 2200 เขตวิสุงคามสีมากว้าง 9.40 เมตร ยาว 23.50 เมตร เดิมทีพื้นที่บริเวณนี้เป็นเส้นทาง เดินทัพข้ามแม่น้ำเจ้าพระยาในสมัยสมเด็จพระนเรศวรมหาราช ปัจจุบันสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงรับไว้ในพระอุปถัมภ์ โดยมีการจัดสร้างพลับพลาที่ประทับกลางสระน้ำ ข้างพลับพลาที่ประทับเป็นที่ประดิษฐานของพระบรมราชานุสาวรีย์สมเด็จพระนเรศวรมหาราชและสมเด็จพระเอกาทศรถ

อุโบสถมีภาพจิตรกรรมฝาผนัง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงพระกรุณาโปรดเกล้าฯ พระราชทานลงมาว่าให้เขียนเรื่อง *[[พระมหาชนก]]* เขียนไว้ที่ฝาผนังบนคอสอง และมีภาพไตรภูมิ ภาพลายรวงข้าว สัญลักษณ์ของจังหวัดอ่างทอง ภาพเรื่องสงครามยุทธหัตถี ภาพเรื่องเมืองอ่างทอง เรื่องตำบลบางเสด็จ และภาพครั้งพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชโอรส พระราชธิดา เสด็จประทับ ณ พระราชวังบางปะอิน

นอกจากนี้ภายในบริเวณวัดยังเป็นศูนย์ตุ๊กตาชาววัง ซึ่งเป็นโครงการตามพระราชประสงค์ด้วย

## อ้างอิง

ท่าสุทธาวาส
หมวดหมู่:โบราณสถานในจังหวัดอ่างทอง